มีเพศสัมพันธ์ในวันที่ตกไข่ คือวันที่12 ปกติแล้วประจำเดือนจะมาในช่วงวันที่23-25 ได้ใส่ถุงยางในการมีเพศสัมพันธ์ แต่นี่เลยมา2สัปดาห์กับอีก4วันแล้วประจำเดือนไม่มา เช็คที่ตรวจครรภ์แล้วครั้งแรกขึ้นขีดเดียว เมื่อเช้ามีขีดจางๆขึ้น แบบว่าจางมากๆเลยครับ มีโอกาสท้องไหมครับ
สวัสดีค่ะ การใช้ถุงยางอนามัยเพื่อป้องกันการตั้งครรภ์นั้น ถ้าใส่ตลอดการมีเพศสัมพันธ์ ถุงยางไม่ได้ขาดหรือรั่ว โอกาสตั้งครรภ์มีได้น้อยมากๆ น้อยกว่า 2%ประจำเดือนที่มาช้าไปถึง 2 สัปดาห์ หรือนานเกิน 35 วันจากรอบก่อนแล้วจะถือว่าช้าผิดปกติจริง สาเหตุต่างๆที่เป็นไปได้เช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล เป็นต้นแนะนำยืนยันการตั้งครรภ์ก่อนว่าไม่มี โดยการซื้อชุดตรวจครรภ์ทางปัสสาวะมาตรวจยืนยัน ชุดตรวจให้ผลบวกได้ตั้งแต่ 10-14 วันหลังปฏิสนธิ หากประจำเดือนขาดหายไป ก็ควรให้ผลตรวจที่เป็นบวกได้แล้ว หากให้ผลลบ แต่รอบเดือนก็ยังไม่มา ให้ไปยืนยันผลที่รพ.อีกครั้ง